Λεώφρων

Ο Λεώφρων ή Λεόφρων ήταν γιος του Αναξίλαου, τυράννου του Ρηγίου και της Μεσσήνης. Σύμφωνα με τον Διονύσιο τον Αλικαρνασσεύς, διαδέχθηκε τον πατέρα του στην εξουσία.Διονύσιος ο Αλικαρνασσεύς, Exc. XIX 4

 Βιογραφικά στοιχεία 
Είναι πιθανό να ήταν ο μεγαλύτερος από τους δύο γιους του Αναξίλαου, στο όνομα του οποίου ο Μίκυθος ανέλαβε την κυριαρχία, και στη συνέχεια με την υποκίνηση του Ιέρωνα των Συρακουσών, στερήθηκε την εξουσία του. Ο Διόδωρος ο Σικελιώτης, από τον οποίο μαθαίνουμε αυτά τα γεγονότα, δεν αναφέρει τα ονόματα των δύο νεαρών αρχόντων, αλλά αναφέρει επίσης, ότι η βασιλεία τους κράτησε έξι χρόνια (467–461 π.Χ.), μέχρι που εκδιώχθηκαν από μια λαϊκή εξέγερση, τόσο στο Ρήγιο όσο και στη Ζάγκλη.Διόδωρος, «Ιστορική βιβλιοθήκη», XI 48, 66, 76 Ο Λεώφρων αναφέρεται αλλού ότι άσκησε πόλεμο ενάντια στην γειτονική πόλη των Λοκρών.

Στέφθηκε νικητής στο ιππικό αγώνισμα του κέλη κατά τους 78ους (468 π.Χ.) ολυμπιακούς αγώνες της αρχαιότητας. Μετά την νίκη του αναφέρεται πως παρέθεσε δεξίωση για όλους τους παρευρισκομένους της διοργάνωσης, ενώ ο ποιητής Σιμωνίδης ο Κείος έγραψε επινίκια ωδή για αυτόν.Λεξικό Σούδα, καταχώριση Ἀθήναιος  Αθήναιος ο Ναυκρατίτης, Δειπνοσοφισταί, Σύνοψις Α΄, 5: ... τὸ αὐτὸ ἐποίησε καὶ Λεώφρων Ὀλυμπίασιν, ἐπινίκιον γράψαντος τοῦ Κείου Σιμωνίδου …  Υπάρχει και η άποψη ότι η νίκη του Λεώφρωνος συγχέεται με αυτή του πατέρα του, Αναξίλαου, στην απήνη. Αντιθέτως ο Αθήναιος ο Ναυκρατίτης, συνδέει τη νίκη του Λεώφρωνος με αυτές του Αλκιβιάδη, καθώς λέγει «Ἀλκιβιάδης δὲ Ὀλύμπια νικήσας ἅρματι... τὸ αὐτὸ ἐποίησε καὶ Λεώφρων Ὀλυμπίασιν…», είναι φανερό ότι εννοεί πως οι νίκες αυτές έγιναν στο τέθριππο, όπου το 416 π.Χ. ξέρουμε ότι νίκησε ο Αλκιβιάδης.

 Παραπομπές 

Κατηγορία:Σικελιώτες τύραννοι
Κατηγορία:Αρχαίοι Έλληνες Ολυμπιονίκες
Κατηγορία:Σικελιώτες
Κατηγορία:Αρχαίοι ολυμπιονίκες (5ος αιώνας π.Χ.)